নারায়ণগঞ্জের ফতুল্লার লালপুর এলাকার জয়নাল আবেদিন ওরফে টুটুল নামের এক ব্রাজিল ভক্ত নিজের ৬ তলা বাড়ির পুরোটাই ব্রাজিলের রঙে রাঙিয়ে বেশ আলোচনায় এসেছিলেন। এর কয়েকদিন পর নারায়ণগঞ্জের গলাচিপা এলাকায় আর্জেন্টিনার পতাকার বাড়ি রাঙিয়ে আলোচনায় আসেন মো. আউয়াল নামের এক ব্যক্তি। এমন রেষারেষি চলতে থাকে পতাকা উড়ানোতেও। রাজধানীর এক বাড়ির ছাদে ব্রাজিল সমর্থকরা ২ ফিট পতাকা উড়ালে আর্জেন্টাইন সমর্থকরা উড়ান চার ফিট পতাকা। প্রতিবার বিশ্বকাপ এলে বিদেশি পতাকা উড়ানোর বিষয়টিতে ক্ষুব্ধ হয়ে এক মুক্তিযোদ্ধা হাইকোর্টে রিটও করেন। তার রিটে বিদেশি পতাকা উড়ানো বন্ধের সিদ্ধান্ত না আসলেও আর্জেন্টিনার ‘ক্রমাগত বাজে পারফরমেন্সে’ দেশের বিভিন্ন এলাকায় শুক্রবার রাত থেকেই পতাকা নামতে শুরু করে।